Keywords

Summary



Keywords

1. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Mõiste

(nõukogu määrus nr 207/2009, artikli 7 lõike 1 punkt c)

2. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Eesmärk – Vaba kasutatavuse nõue

(nõukogu määrus nr 207/2009, artikli 7 lõike 1 punkt c)

3. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Sõnamärk GRAPHENE

(nõukogu määrus nr 207/2009, artikli 7 lõike 1 punkt c)

4. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Keeldumispõhjuste eraldi hindamine iga registreerimistaotluses nimetatud kauba või teenuse suhtes – Registreerimisest keeldumise põhjendamise kohustus – Ulatus

(nõukogu määrus nr 207/2009, artikli 7 lõige 1 ja artikkel 75)

5. Ühenduse kaubamärk – Ühtlustamisameti otsused – Võrdse kohtlemise põhimõte – Hea halduse põhimõte – Ühtlustamisameti varasem otsustuspraktika

(nõukogu määrus nr 207/2009)

Summary

1. Määruse nr 207/2009 ühenduse kaubamärgi kohta artikli 7 lõike 1 punktis c viidatud märgid ja tähised on need, millega võib asjaomase avalikkuse seisukohast tavapärase kasutamise korral otseselt või üht selle olulist omadust mainides tähistada kaupa või teenust, mille jaoks kaubamärgi registreerimist taotletakse. Seetõttu eeldab tähise kuulumine viidatud sättes sisalduva keelu kohaldamisalasse seda, et sellel on kõnealuste kaupade või teenustega piisavalt otsene ja konkreetne seos, mis võimaldab asjaomasel avalikkusel vahetult ja ilma järele mõtlemata tajuda, et tegemist on kõnealuste kaupade või teenuste või nende mõne omaduse kirjeldusega.

Selleks, et Siseturu Ühtlustamise Amet (kaubamärgid ja tööstusdisainilahendused) saaks registreerimisest määruse nr 207/2009 artikli 7 lõike 1 punktis c ette nähtud põhjusel keelduda, ei ole vaja, et kaubamärki moodustavaid märke ja tähiseid registreerimistaotluse esitamise ajal tegelikult kasutatakse selliste kaupade või teenuste või nende omaduste kirjeldamiseks nagu need, mille jaoks on registreerimistaotlus esitatud. Nimetatud sätte sõnastusest tulenevalt piisab sellest, kui asjaomaseid märke ja tähiseid saab kõnealusel eesmärgil kasutada. Seega tuleb sõnamärk nimetatud sätet kohaldades registreerimata jätta, kui vähemalt üks selle võimalikest tähendustest viitab asjaomaste kaupade või teenuste mõnele omadusele. Peale selle ei oma tähtsust see, kas kaupade või teenuste omadused, mida võidakse kirjeldada, on kaubanduslikus tähenduses peamised või täiendavad.

Asjaolu, et taotletav kaubamärk kirjeldab tehnika praeguses arengujärgus tegelikkuses puuduvat omadust, ei välista, et asjaomane avalikkus tajub seda kaubamärki kirjeldavana. Seega piisab taotletava kaubamärgi registreerimisest keeldumise põhjendamiseks sellest, kui asjaomane avalikkus tajub seda nii, et kaubamärki võidakse kasutada asjaomaste kaupade tegeliku või võimaliku, kas või tehnika praeguses arengujärgus puuduva omaduse tähistamiseks. Seda võimalust tuleb hinnata seoses asjaomase avalikkuse tajuga, mitte teadusekspertide arusaama järgi.

(vt punktid 16 ja 20–22)

2. Vt otsuse tekst.

(vt punkt 18)

3. Kaubamärgina, mis asjaomase avalikkuse – mis koosneb nii laiast avalikkusest kui ka erialaspetsialistidest – seisukohast on ühenduse kaubamärgi taotluses nimetatud kaupu määruse nr 207/2009 ühenduse kaubamärgi kohta artikli 7 lõike 1 punkti c tähenduses kirjeldav, on käsitatav sõnamärk GRAPHENE, mille registreerimist taotletakse Nizza kokkuleppe klassi 13 kuuluvate kaupade „tulirelvad; laskemoon; lõhkeaine ja mürsud; ilutulestusvahendid”, klassi 23 kuuluvate kaupade „lõngad ja niidid tekstiiltoodetele” ning klassi 25 kuuluvate kaupade „rõivad, jalatsid, peakatted” jaoks. Taotletava kaubamärgi ja registreerimistaotluses osutatud kaupade vahel esineb piisavalt otsene ja konkreetne seos, mis võimaldab asjaomasel avalikkusel vahetult ja ilma järele mõtlemata tajuda, et tegemist on kõnealuste kaupade või teenuste olemasoleva või võimaliku omaduse, nimelt nende koostises grafeeni kasutamise kirjeldusega.

(vt punktid 19, 23 ja 24)

4. Vt otsuse tekst.

(vt punkt 26)

5. Vt otsuse tekst.

(vt punktid 35 ja 36)